GPSC เผยบอร์ดอนุมัติลงทุนโครงการ CUP-4 เฟส 1 จำนวน 3.98 พันลบ.
GPSC เผยบอร์ดอนุมัติลงทุนโครงการ CUP-4 เฟส 1 จำนวน 3.98 พันลบ.
27 ส.ค. 2558

บริษัท โกลบอล เพาเวอร์ ซินเนอร์ยี่ จำกัด (มหาชน) หรือ GPSC ระบุว่า ที่ประชุมคณะกรรมการบริษัทเมื่อวันที่ 13 ส.ค.อนุมัติเงินลงทุนประมาณ 3,980 ล้านบาท เพื่อเริ่มดำเนินโครงการ  CUP – 4 Phase1 สำหรับก่อสร้างโรงไฟฟ้าโคเจนเนอเรชั่น (Cogeneration Power Plant) ที่ใช้ก๊าซธรรมชาติเป็นเชื้อเพลิง มีกำลังผลิตไฟฟ้าประมาณ 40-45 เมกะวัตต์ และกำลังผลิตไอน้ำประมาณ 70 ตันต่อชั่วโมง ให้กับลูกค้าในเขตอุตสาหกรรมเชิงนิเวศน์ กลุ่มบริษัท ปตท. จำกัด (มหาชน) หรือ (PTT  WEcoZI) และนิคมอุตสาหกรรมใกล้เคียง          
ขณะที่เมื่อวันที่ 19 พ.ค.รายงานผลกระทบสิ่งแวดล้อม (EIA) ในส่วนของโครงการ CUP-4 ซึ่งครอบคลุมกำลังการผลิตไฟฟ้า 392 เมกะวัตต์ และไอน้ำ 900 ตันต่อชั่วโมง ได้ผ่านความเห็นชอบจากสำนักงานนโยบายและแผนทรัพยากรธรรมชาติและสิ่งแวดล้อม (สผ.) เรียบร้อยแล้ว